تيمم

تيمم جي لفظي معني آهي ارادو ڪرڻ ۽ فقہ جي اصطلاح ۾ تيمم جي معني آهي پاڻي نہ ھجڻ جي صورت ۾ پاڪ مٽي وغيره جي ذريعي نجاست حڪمي کان پاڪائي حاصل ڪرڻ آهي. تيمم وضو جي بجاءِ بہ ڪري سگهجي ٿو ۽ غسل جي بجاء بہ.آسان فقہ، از: مولانا محمد يوسف اصلاحي، مترجم: محمد عاشق ڌامراھا، مھراڻ اڪيڊمي شڪارپور، جنوري 2002ع - صہ 39  قرآن ۾ فرمايو ويو آهي تہ:

تيمم عربي ٻولي جو لفظ آهي جنھن جي معني آهي قصد ڪرڻ. ان جو مطلب آهي تہ جڏهن پاڻي نہ ملي يا پاڻي جو استعمال ممڪن نہ ھجي تہ پاڪ مٽي جو قصد ڪجي.تفھيم القرآن، جلد اول، ابوالاعلي مودودي، اداره ترجمان القرآن، لاھور ڇاپو 35 مارچ 2003ع، صہ :355,356,357 تيمم جي طريقن تي فقيھن ۾ اختلاف آهي. امام ابو حنيفہ، امام شافعي، امام مالڪ ۽ اڪثر فقيھن جي مذھب مطابق ان جو طريقو اھو آھي تہ ھڪ دفعو مٽي تي ھٿ ھڻي منھن تي ڦيرائجي ۽ پوء ٻيھر مٽي تي ھڻي ھٿن کان ٺوٺين جي اندرين پاسي تائين ڦيرائجي. اصحابين ۽ تابعين مان حضرت علي، عبدالله بن عمر، حسن بصري،. شعبي، ۽ سالم بن عبدالله ان طريقي جا قائل ھيا. ٻيو طريقو اھو آھي تہ مٽي ۾ ھٿ ھڪ دفعو لڳائي منھن تي ڦيرائڻ بعد ڪارائي تائين ھٿن کي ڦيرائجي. اھل حديث وارا ان ٻئي طريقي جا قائل آھن جيڪو عطاء، مڪحول، اوزاعي ۽ احمد بن حنبل جو مذھب آھي. تيمم لاء ضروري ناھي تہ رڳو زمين تي ھٿ لڳائجن، ان لاء ھر مٽي جي دز واري خشڪ زميني جزن واري چيز تي ھٿ ڦيرائي سگهجي ٿو. درحقيقت تيمم ماڻهن جي طھارت جي حس ۽ نماز قائم رکڻ لاءِ ھڪ اھم نفسياتي تدبير آھي.

 حوالا 

زمرو:نماز